
Uznesenie Okresný súd Michalovce v právnej veci A. B., nar. XX.XX.XXXX, trvale bytom C. D. XX, toho času umiestneného v Psychiatrickej nemocnici Michalovce, n.o., Areál Psychiatrickej nemocnice, C., XXX XX E., o prípustnosti prevzatia do zdravotníckeho zariadenia, takto rozhodol: P r e v z a t i e Michalovce, n. o.
A. B., nar. XX.XX.XXXX do zdravotníckeho zariadenia Psychiatrickej nemocnice dňa 11.1.2026 bolo prípustné. odôvodnenie:
1./ Psychiatrická nemocnica Michalovce, n.o. písomným podaním doručeným súdu dňa 12.1.2026 oznámila, že dňa 11.1.2026 prevzala do svojho zariadenia A. B., nar. XX.XX.XXXX bez jeho súhlasu. 2./ Uznesením zo dňa 13.1.2026, č. k. 29Pu/1/2026-4 súd začal konanie o prípustnosti prevzatia umiestneného A. B., nar. XX.XX.XXXX do zdravotníckeho zariadenia. 3./ Súd vykonal vo veci dokazovanie vyžiadaním stanoviska od ošetrujúcej lekárky, so zdravotnou dokumentáciou umiestneného a výsluchom umiestneného.
oboznámením sa
4./ Z výpovede ošetrujúcej lekárky E. F. G. bolo zistené, že u umiestneného A. B., nar. XX.XX.XXXX sa jedná o opakovanú hospitalizáciu na psychiatrickom oddelení, naposledy november -december 2025. Pacient bol na oddelenie privezený sanitkou rýchlej záchrannej pomoci / ďalej RZP/ a políciou na podnet príbuzných pre dekompenzáciu zdravotného stavu, neužívali lieky, vysadil, verbálne napádal príbuzných, bol agresívny, rozbíjal nábytok. Pacient už pri prijatí odmietol súhlas s hospitalizáciou. Pri prijatí u pacienta v popredí klinického obrazu paranoidné bludné obsahy v myslení, iritabilita, zvýšená intrapsychikcá tenzia, negativizmus, heteroagresivita. 5./ K aktuálnemu stavu umiestneného ošetrujúca lekárka uviedla, že stav je taký, že čiastočne zlepšený po užití liekov, je naďalej paranoidný , bludné obsahy s dopadom na konanie. V prípade predčasného prepustenia pacient môže byť nebezpečný hlavne pre seba aj pre svoje okolie. Pacientovi sú podávané antipsychotiká, benzodiazepamíny , pričom táto liečba nie je ukončená. Predpokladaná dĺžka hospitalizácie je ešte asi 3 - 4 týždne. 6./ Súd sa oboznámil so zdravotnou dokumentáciou umiestneného, z ktorej zistil, že u umiestneného A. B., nar. XX.XX.XXXX sa jedná o závažné duševné ochorenie s diagnózou F 20.0 - paranoidná schizofrénia. 7./ Umiestnený vo svojej výpovedi uviedol, že cíti sa na figu, má dopichané ruky, nechce tu byť. Nepamätá, si na ten deň. Bol tu nedávno. Má ruku napuchnutú. Bolí ho brušná dutina. Sestrička sa mu páči. Strava sa dá.
8./.Podľa § 262 ods. 1 Civilného mimosporového poriadku, súd rozhodne o prípustnosti prevzatia do zdravotníckeho zariadenia uznesením bez nariadenia pojednávania. 9./ Podľa § 263 Civilného mimosporového poriadku, zdravotnícke zariadenie umiestneného okamžite prepustí, ak súd rozhodol, že prevzatie do zdravotníckeho zariadenia bolo neprípustné. 10./ Podľa § 264 Civilného mimosporového poriadku, zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 11./ Súd vykonaným dokazovaním dospel k záveru, že zdravotný a psychický stav umiestneného pacienta je taký, že pacient nedokáže posúdiť v akom stave je, v dôsledku čoho, vzhľadom na duševnú poruchu, ktorá je u neho diagnostikovaná, ohrozuje svoje zdravie, aj svoje okolie a preto súd podľa § 262 ods. 1 Civilného mimosporového poriadku rozhodol tak, ako je to uvedené vo výrokovej časti tohto uznesenia, že prevzatie umiestneného A. B., nar. XX.XX.XXXX do zdravotníckeho zariadenia bolo prípustné. Súd sa pri rozhodovaní oprel predovšetkým o odborné posúdenie zdravotného a psychického stavu umiestneného jeho ošetrujúcou lekárkou. 12./ O prípustnosti ďalšieho držania umiestneného v zdravotníckom zariadení bez jeho výslovného súhlasu súd rozhodne osobitným rozhodnutím podľa ustanovenia § 265 a nasledujúcich Civilného mimosporového poriadku. 13./ Podľa § 264 Civilného mimosporového poriadku zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 14. / Po prepustení umiestneného do domáceho prostredia je Psychiatrická nemocnica Michalovce povinná doručiť tunajšiemu súdu prepúšťaciu správu umiestneného. Poučenie: Proti tomuto uzneseniu je prípustné odvolanie v lehote 15 dní od doručenia uznesenia na súde, proti ktorého rozhodnutiu smeruje.

